અરવલ્લી જીલ્લામાં ચોર,લૂંટારુ ગેંગ ના આતંક સામે ખાખી વર્દીનો પનો ટૂંકો પડતા મહિલા ગેંગ પણ સક્રિય થતા પ્રજાજનોમાં ભારે ભયનો માહોલ જોવા મળી રહ્યો છે મેઘરજના શાકભાજીના વેપારી જાકીર જાબીરભાઈ મકરાણી હિંમતનગર કામકાજ અર્થે જઈ પરત ફરી મેઘરજ બસ સ્ટેન્ડ થી ઘરે જતા સમયે ૪ મહિલાઓએ પીછો કરી અંધારાનો લાભ લઈ વેપારીને લૂંટી લેવાના ઇરાદે વેપારીને છાતી અને માથાના ભાગે છરીના ઘા મારી લૂંટી લેવાનો પ્રયત્ન થતા વેપારીએ બુમાબુમ કરતા આજુબાજુ થી લોકો દોડી આવતા મહિલાઓ નાસી છૂટી હતી ઈજાગ્રસ્ત વેપારીને સારવાર અર્થે ખસેડાયો હતો સમગ્ર બનાવની જાણ મેઘરજ નગરમાં થતા લોકોના ટોળેટોળા ઉમટ્યા હતા મહિલાના વેશમાં પુરુષ લૂંટારુઓ તો નહિ હોય સહીત તરહ-તરહની ચર્ચાએ જોર પકડ્યું હતું મેઘરજ પી. એસ. આઈ શર્મા નો સંપર્ક કરતા શનિવારની રાત્રિની ઘટના હોવાનું જણાવી રવિવાર બપોર સુધી કોઈ ફરિયાદ કરવા આવ્યું ન હોવાનું જણાવ્યું હતું.